Ses sterf in trompop botsing | Maroela Media
Ses mans is Vrydagaand op die N2 in Riversdal in die Wes-Kaap oorlede tydens 'n trompop botsing.
"'n Bakkie en 'n motor het mekaar reg van voor getref," het Russel Meiring, woordvoerder van ER24, in 'n verklaring gesê. "Provinsiale nooddienste het reeds die pasiënte uit die voertuie gehaal toe paramedici van ER24 by die toneel aangekom het."
Vyf van die pasiënte het reeds aan hul beserings beswyk. Hulle is op die toneel dood verklaar.
"Twee pasiënte was in 'n kritieke toestand. Hulle is op die toneel behandel en is deur die provinsiale nooddienste na die Riversdal-hospitaal geneem vir dringende verdere behandeling," het Meiring bygevoeg. "Een van die pasiënte het ongelukkig op pad na die hospitaal aan sy beserings beswyk."
N2 is 'n snelweg/deurpad met dus verkeer in dieselfde rigting. Sou daar beheer verloor gewees het van een van die voertuie wat dan oor die eiland in aankomende verkeer se pad beland het ? Ook kon by 'n afrit /oprit 'n voertuig in die verkeerde rigting op die N2 beland het. In Vanderbijlpark is daar so 'n afrit vanaf die R57 na Ravelweg wat al vir jare GEEN geentoegangtekens het vanaf Ravelweg. Wanneer motoriste daar wil draai na Sasolburg vind hulle gelukkig voertuie van voor en draai dan om. Die verantwoordelike owerheid stel skynbaar nie belang om die nodige tekens… Lees meer »